|  |  |  |
| --- | --- | --- |
| **Elem tartalma: Pászka vacsora (peszach ünnepén) – utolsó vacsora** | | Kategória: egyéb |
| Szerző(k): Dr. Farkas László  Jelöld be a szerkesztő(k) opciót! (lenyíló lista) | | Esemény: Egyéb |
| Kapcsolódó téma: Szentmise | Kapcsolódó előadás: | |
| Régió: Egyéb | Település: | Időpont: 2019. |

Kapcsolódó anyagok:

Törzsanyag:

**Pászka vacsora (peszach ünnepén) – utolsó vacsora[[1]](#footnote-1)**

Írta és összeállította az Úr 2019. évében a Tisza menti Kovászoló ifjúsági vezető és önkéntesképzésre:

Dr. Farkas László atya

Hirdetni érdemes, hogy papucsban jöjjenek és tiszta zoknit vegyenek egy rövid lábmosás után, hogy ne érezzék túlontúl rosszul magukat a mi kultúránktól ennyire idegen gesztusoktól, mint a lábmosás!

Félkör asztalt készítsünk, szépen terítve, gyertyákkal. Tamás atya az asztalfőnél ül, fehér ruhába öltözve. Ő Isten családjának az Egyháznak a feje. Ő lesz a mai estén Jézus. Mellette Péter és János apostolok (egy-egy fő férfi segítő).

**KELLÉKEK a Pászka vacsorához:**

két lavór, két kancsó, 3-4 törölköző a lábmosáshoz.

kendők a láthatatlan színházhoz, egyszerre bekötni kb. 30 ember szemét.

Éneklő Egyház 2 db.

Énekek kinyomtatva.

boros kancsók 4 emberre 1 db.

Terítékek kb. 31 a résztvevők és segítők száma plussz egy.

Egy terítéket és széket díszítsünk fel jobban a Messiásnak.

Szalvéták, asztali díszek, pl. virág vagy virágszirom.

Egy teríték részei:

- elegáns pohár (kicsit kehely szerű)

- kés, villa, nagy lapos tányér a bárány sülthöz tört krumplival

- egyszerűség kedvéért ugyanerre a lapos tányérra tálalhatjuk előtte az előételeket is, de annak a céljára jobb, ha van egy kis tányér mindenki előtt, s arra tehetjük rá a tormát és a meghámozott főtt tojást valamint a keserű sajátát pl. valami kesernyés olaj-öntettel leöntve.

- mély kis tányér, amibe sós vizet rakunk, hogy abba mártsuk a salátát. Vagy ebbe tesszük a keserű mártást (vagy a charoszet-et)

- Nagy szalvéta a tányér alá, majd arra rá 3 macesz lap, majd arra rá már fent említett lapos nagy tányér.

- Nagy szalvéta partedlinek

Ezen felül:

- 2 kehely. Egy Jézusnak, egy pedig Illés prófétának.

- Minimum egy, lehetőleg 3 menóra szerű gyertya az asztalokra

- sok teamécses üvegtartóval együtt. Kb. 100 db. Asztali dekorációnak.

- 1 üveg édes bor a láthatalan színházhoz, alkoholmentes szőlőital fejenként 8 deciliter = 4x 2deci.

- nárduszolaj vagy bármilyen illóolaj illatosító szettel és hozzá való gyertyával

- olajmécses vagy valami házi tűznek való gyertya, amiről a háziasszony meggyújtja a menórák (és esetleg a többi gyertya fényét)

- fehér alba, derékkötővel, felsőruhával Jézusnak (Tamás atyának)

- a húsvéti zene előkészítve (vö. drive), laptop és hangosító szet, laptophoz kapcsolódó hangosító kábellel.

**Pászka vacsora menete:**

**Elindítjuk a zenét (vö. drive)** – Kell egy zene felelős!

**A résztvevőket csukott szemmel bevezetjük a húsvéti vacsorához előkészített terembe és leültetjük a helyükre. Jó, ha bekötött szemmel vezetjük be őket.**

***Segítő1:* Mester, nézd, megérkeztek a tanítványaid!**

***Segítő2:* De jó, hogy megjöttetek. Már csak rátok vártunk.  Akkor meg is kezdhetjük a pászkavacsorát. Gyertek, üljetek le közénk!**

(leültetni őket, illóolaj)

***Tamás atya:***  **Vágyva vágytam rá, hogy elköltsem veletek ezt a húsvéti vacsorát, mielőtt szenvedek.** (megtöri a pászkát) **Vegyétek és egyétek, ez az én testem, amelyet értetek adok.**(odaadni a delikvensnek a szájába egy falatot a maceszből) (illóolaj) ( Jézus megkocogtatja a kelyhet) **Igyatok ebből mindnyájan, mert ez az én vérem, az új szövetségé amely sokakért kiontatik a bűnök bocsánatára.** (a delikvenst megitatni egy korty édes borral) (illóolaj)

**Ti úgy hívtok engem: Mester és Úr. És jól mondjátok, mert az vagyok. Ha tehát én, az Úr és a Mester megmosom a lábatokat, nektek is meg kell mosnotok egymás lábát.**

(lábmosás)

**Mert példát adtam nektek, hogy amint én tettem veletek, ti is úgy tegyetek.** (kis szünet) (illóolaj)

**Gyertek, kövessetek engem, hogy együtt virrasszunk és imádkozzunk az Olajfák hegyén!**

**Ezután a segítőik és lábmosóik leveszik róluk a kendőiket, majd kinyithatják szemüket.**

Hagyjuk egy kicsit csendben őket, még az utolsót is 2-3 percig a zene alatt meditálni! Ezután a segítők egy kézmosás után szintén üljenek asztalhoz!

**Narrátor:** Ma este szeretnénk azon az estén végigvezetni benneteket lépésről-lépésre, amit ebben az intenzív élményben most pár perc alatt átéltetek. Ezen az estén húsvét vagyis a peszach ünnepe volt. Jézus kérte tanítványait, hogy egy tágas, étkezésre alkalmas teremben készítsék elő számára a húsvéti vacsorát, ami egyben az ő utolsó vacsorája volt földi életében.

**Narrátor (N) olvassa a szertartás rendjét és magyarázatait!**

A peszach (pászka) ünnep a szabadság ünnepe. Macesz ünnepének (más néven: kovásztalan kenyerek ünnepének) is szokták nevezni, mert Izrael népe minden reményét Istenébe vetette és az Egyiptomból való kivonuláskor nem szerelkeztek föl, nem vittek magukkal elemózsiát, amikor az Úr rájuk parancsolt, hogy hagyjanak ott mindent és azonnal induljanak útnak. Olyan nagyon bíztak, hogy még a tészta megkelésére sem hagytak időt, inkább maceszt ettek.

A peszach szó átugrást, átmenetet, átvonulást, elkerülést jelent. Mert a tizedik csapásnál az öldöklő angyal elkerülte, átugrotta az izraeliták házait az elsőszülöttek halálának óráján. Ezen az éjszakán átvonult az Úr is és erős kézzel, kiterjesztett karral kivezette népét Egyiptomból, s mi átmentünk (pászka), száraz lábbal átvonultunk a Vörös-tengeren.

Mindenkinek, aki a néphez tartozik úgy kell emlékeznie erre a peszachra, mint aminek maga is részese volt.

N: A széder est elején a háziasszony áldást mond:

**Áldott vagy Te, Urunk, Istenünk, a Világ Királya, aki megmentettél bennünket a parancsolataiddal és megparancsoltad az ünnepi gyertya gyújtását. Áldott vagy Te, Urunk Istenünk, a Világ Királya, aki életben megtartott bennünket, és megérette velünk ezt az időt**

* majd meggyújtja a gyertyákat, a már égő tűzről.

Folytatja:

**Áldassál Te, Örökkévaló Istenünk, a világ királya, teremtője a tűz fényének.**

**Áldassál Te, Örökkévaló Istenünk, a világ királya, aki elválasztja**

**a szentséget a köznaptól,**

**a világosságot a setétségtől,**

**Izraelt a népektől,**

**a hetedik napot a hat munkanaptól:**

**Áldassál Te, Örökkévaló, aki elválasztja a szentséget a köznaptól.**

**Narrátor:** A mai estén Jézusnak az utolsó vacsorájába akarunk belehelyezkedni, ami egy szabályos széder est, húsvéti pászka vacsora volt, mégis néhány ponton Jézus átalakította és újraértelmezte azt. Itt látjátok az asztalfőnél Jézust, a jobbján pedig János apostolt, balján pedig Pétert. Ti vagytok a szeretett tanítványok. Próbáljátok beleélni magatokat a történtekbe!

**Péter apostol (egy segítő) olvassa fel:**

Az Úr így szólt Mózeshez és Áronhoz Egyiptomban: „Ez a hónap legyen számotokra a kezdő hónap: ez legyen az év első hónapja. Hirdessétek ki Izrael egész közösségének: A hónap tizedik napján mindenki szerezzen egy bárányt családonként, egy bárányt házanként. De ha a család kicsi egy bárányhoz, akkor a személyek számának megfelelően a szomszédos családdal együtt vegyen egyet. Aszerint számoljátok a meghívottakat, hogy ki-ki mennyit eszik. Az állat legyen hibátlan, hím és egyéves. Vehettek bárányt vagy kecskét. Tartsátok a hónap tizennegyedik napjáig. Akkor Izrael közösségének egész gyülekezete estefelé vágja le. Vegyenek a véréből és kenjenek belőle annak a háznak a két ajtófélfájára és szemöldökfájára, amelyben elköltik. A húsát – tűzön megsütve – még akkor éjszaka egyék meg. Kovásztalan kenyérrel és keserű salátával fogyasszák. Így fogyasszátok: Legyen a derekatok felövezve, saru a lábatokon, bot a kezetekben. Sietve egyétek, mert ez az Úr átvonulása. Én végigvonulok azon az éjszakán Egyiptomon és megölök minden elsőszülöttet Egyiptomban: embert és állatot, s ítéletet tartok Egyiptom minden istene fölött, én, az Úr. A vért használjátok annak a háznak a megjelölésére, amelyben laktok. Ha látom a vért, kihagylak benneteket. Titeket nem ér a megsemmisítő csapás, amellyel Egyiptomot megverem. Ez a nap legyen számotokra emléknap, és üljétek meg úgy, mint az Úr ünnepét. Nemzedékről nemzedékre tegyétek meg ünnepnapnak mindörökre.”  
Ez az Isten igéje.

**Kiv 12,1-8.11-14**

Széder = szórend

Pészáh = ugrás. Isten keze átugrotta azokat a házakat, amik meg voltak jelölve

Széder tál alatt 3 macesz.

Fél oldalra dőlve csak a finom ételeket esszük, mint a királyok. Krumplit nem így, mert amikor azt esszük, akkor nem érezzük magunkat szabadnak.

Legalább a széder vezetője kezet mos és sós vízbe fogjuk mártani az asztalon található krumplikat (keserű saláta helyett lehet krumpli is).

Első áldás a kenyérre mondott áldás (<https://www.youtube.com/watch?v=avGl8dTzw4A>, 17.45), második áldás, bal kézre dőlve mint szabad emberek együk. Torma a keserűséget jelenti.

Haroszet = agyag (malterhez hasonló) ebbe mártsuk mindezt, emlékezve, hogy agyagból vályogtéglát kellett vetniük őseinknek.

Étkezés végén kellett megenni a Jeruzsálemben a szentélyben hozott áldozatot.

Mielőtt megtöltenénk a negyedik kelyhet, egy külön poharat töltünk Elijahu prófétának, akiről tudjuk, hogy minden Széder esten ott van velünk.

Utolsó áldás az utolsó pohár borra a Hallel után.

Örülünk, de másrészt szomorúak vagyunk, mert még nem érkezett el a Megváltás. A Messiás reméljük már ma este eljön, és jövőre már Jeruzsálemben az egész néppel együtt fogjuk ünnepelni a széder estet.

A széder vallásos rendezvény, a Peszách első estéjén - a diaszpórában az első két estén - rendezett ünnepi vacsora.

A széder (istentiszteleti) rendet \* jelent. A rituális lakomát azért nevezik így, mert az év összes ünnepi étkezésétől eltérő, különleges szertartási rendje van.

„Legyen, mint egy bevésés a karodon, hogy mit tett az Isten veled!” – Hogyan szabadított ki Egyiptomból erős kézzel és kinyújtott karral. Ezt nemzedékről nemzedékre kötelező továbbadni minden zsidó embernek.

A tulajdonképpeni vacsorán kívül az alábbi dolgokra van szükség a szertartás teljesítéséhez:

- bor;  
- macesz;  
- kárpász gyanánt valamilyen zöldség: van, aki zellert, van, aki petrezselymet vagy főtt burgonyát használ;  
- keserű fű: frissen reszelt torma vagy fejes saláta;  
- chároszet: reszelt alma és dió borral összekeverve, fahéjjal fűszerezve;  
egy tálka sós víz;  
- csontos sült hús;  
- főtt vagy sült tojás;  
- egy nagy borospohár vagy -kupa: Élijáhu pohara.

A zöldségből, a keserű fűből és a chároszetből fejenként egy-egy adag legyen. Három maceszlap legyen az asztalfőn, ezenkívül mindenkinek jusson legalább másfél lap. A borból annyi kell, hogy mindenkinek négyszer lehessen tölteni, Élijáhu poharába pedig egyszer. A felnőttek pohara legalább egydecis legyen.

Az ünnepi tálat így kell elrendezni:

|  |  |  |
| --- | --- | --- |
| tojás |  | csontos hús |
|  | keserű fű |  |
| zöldség |  | chároszet |
|  | torma |  |

A tál lehet kerek vagy szögletes. Ha nincs külön szédertál, bármilyent lehet használni.

Az asztalfőn három, asztalkendővel vagy ünnepi maceszterítővel letakart macesz legyen a széder vezetője, a házigazda előtt.

Minden teríték mellé oda kell készíteni egy Hágádát. A hágádá "elbeszélést" jelent, s egy könyvecskének a címe, amely a széder szertartásrendjét, az elmondandó áldásokat és imákat tartalmazza, ezenkívül leírja a zsidók szolgasorsát és kivonulását Egyiptomból.

Ha az ünnepi tál nem elég nagy, és nem fér rá minden, kisebb tálakat vagy tálkákat lehet mellé helyezni.

A rituális ételek különböző dolgokat jelképeznek.

A macesz a sietséget idézi, amellyel őseink elhagyták Egyiptomot, s "még meg sem kelhetett tésztájuk". Jelképezi "a sanyarúság kenyerét, amelyet őseink ettek Egyiptom országában".

A bor az öröm és a vidámság jelképe.

A keserű fű a rabszolgaságban sínylődő zsidók keserű sorsát jelképezi.

A chároszet a habarcsot jelenti, amellyel az izraeliták az egyiptomi építkezéseken dolgoztak.

A sós víz a könnyeket idézi, amelyekkel a nép nyomorúságát siratta.

A kárpász a tavaszt, a termékenységet, az örökké megújuló reményt képviseli, még ha sós vízbe - könnybe - mártva esszük is.

A csontos hús és a tojás a Templom lerombolására emlékeztet, a pászkaáldozatra és az ünnepi áldozatra a Templom működése idején. A húsdarab egyenes szokott lenni - lábszár vagy csirkenyak -, és azt jelképezi, hogy "*kinyújtott karral*" szabadította meg az Örökkévaló Izraelt. A tojás a gyász hagyományos jelképe.

A tojást és a húst előre el kell készíteni. Mindkettőt csak másnap esszük meg.

Azért van három macesz - három kovásztalan kenyér - az asztalon, mert minden szombaton és ünnepen két kenyérre kell áldást mondani, a harmadikat pedig kettétörik, és az egyik fele lesz az áfikomán, amellyel a szédervacsorát befejezik.

A háláchá egyéb szimbolikus jelentést is tulajdonít a három macesznak:

Az ősatyákat, Ábrahámot, Izsákot és Jákobot jelképezik.

A három fennmaradt törzstöredéket jelentik, a kohénokat, Lévi és Izrael törzsét.

A két "bemártás" - a kárpász sós vízbe és a keserű fű chároszetba mártása - a szertartáshoz tartozik: szándékosan eltérünk az ismert étkezési szokásoktól, hogy felkeltsük a gyerekek kíváncsiságát, s azok megkérdezhessék, miért teszünk így. A kérdésekre adott válaszokból bontakozik ki a kivonulás története. A gyerekek az egész ünnep főszereplői egy kicsit, mert nekik kell elbeszélni a húsvéti szabadulás történetét és nekik kell majd továbbvinniük őseink hagyományát, mint akik már maguk is részesei annak.

A régi időkben szokás volt étkezés előtt egy falatot bemártani valamibe. Ezért a bölcsek tanácsára ezen az estén kétszer mártunk, hogy a gyerekek kérdezősködhessenek. A Talmudban a négy kérdés egyik változata így hangzik: "Miért mártunk más estén egyszer, Peszách estéjén pedig kétszer?"

A gyerekeket nem véletlenül vonjuk be a széderesti szertartásba. A négy kérdést, a má nistánát kifejezetten a gyerekek számára vették be a Hágádába. A négy fiú szimbolikája erkölcsi tanításokat hordoz, a gyermeknyelven szóló - de mély vallási és történelmi jelentéssel bíró - dalok, a Chád gádjá és az Echád mi jodéá is erre szolgálnak. A szokásos játékokat, az áfikomán "ellopását" vagy "megtalálását" szintén a gyerekek kedvéért játsszuk.

Az is szokás, hogy a házigazda heverő formájú széken foglal helyet, amelyen kényelmesen támaszkodhat. A régi időkben a szabad emberek ettek támaszkodva: ezért tartozik ez a gesztus a széder szertartásához.

Nem kötelező, de szokás, hogy a széder levezetője fehér ruhát - kitelt (kitlit) - visel, a vallási tisztaság jelképeként.

A szédert a zsinagógából, a Peszách esti istentiszteletről hazatérve kell elkezdeni.

Pénteken este szabad az est leszállta előtt is kiddust mondani és enni - és elvenni ezzel a világiból a szentség számára -, de Peszáchkor nem. A maceszevés és a borivás micváját - miután a kiddus a négy pohár egyikeként a széder részének számít - este kell teljesíteni. A bibliai előírás így szól: "*...az éjszakán... egyenek kovásztalan kenyeret...*"

A szertartást bármilyen Hággádából le lehet vezetni. A különböző méretű, fordítású és tipográfiájú, művészien tervezett kiadások közül tetszés szerint lehet választani.

Narrátor olvassa a szertartás rendjét és magyarázatait!

**A szertartás rendje:**

**HÁMEC**: Kovászos kitakarítása a széder est előkészületeként.

Régen gyertyával keresték a kovászosat a házban. A kovászos ez a régi, ez a bűnös.

Ha van bennem valami, Uram, ami régi, ami bűnös, kérlek, hogy tisztítsd meg! Maga a szertartás 4 fő részből áll:

**I.RÉSZ: Előétel és az első kehely elfogyasztása (megszentelés kelyhe)**

**II. RÉSZ: Húsvéti Haggada elmondása (húsvét eredetének elbeszélése kérdés-felelet formájában)**

**III. RÉSZ: Étkezés: macesz majd a húsvéti bárány elfogyasztása**

**IV. RÉSZ: Hallel-zsoltárok éneklése és a negyedik kehely bor elfogyasztása**

**A szertartás ezen belül 15 lépésre tagolható.**

1. **RÉSZ: Előétel és az első kehely elfogyasztása (megszentelés kelyhe)**

Megtöltjük a poharakat borral. 4 poharat (vagy 1 poharat töltünk mindig újra és egy serleget már az elején feltöltünk Elijahunak) töltünk meg magunknak és nem csak magunknak, hanem egy ötödiket Elijahu-nak, Illés prófétának, hogy jöjjön el a mai esténkre, hogy készítse elő a Messiásnak az eljövetelét. Róla ugyanis azt tartották, hogy a Messiás közvetlen előfutára lesz. Kitesznek egy széket, hogy ezen az éjszakán meg fog jönni a Messiás és kitesznek egy plussz terítéket. A Szentmise, vagyis az Eucharisztia Jézusnak az utolsó pászka vacsorájából fejlődött ki. Mi keresztények is várjuk az Ő végső eljövetelét, ezért minden Szentmisében így imádkozunk: „Hittel valljuk feltámadásodat, amíg el nem jössz”. Bár előtte az Ő megváltó halálát is hirdettük. Krisztus keresztáldozata és feltámadása az Eucharisztia lényegi tartalma. Jézus teljesen önmagára értelmezi, beteljesítve a pászka vacsora előképszerű elemeit. A húsvéti Bárány itt Ő maga lett. A Bárány vére miatt van nekünk megmenekülésünk. Az Ő áldozata miatt kerül el bennünket a halál angyala.

**1.KÁDÉS**: a házigazda kiddust (azaz ünnepszentelést) mond, elmondja az áldást a borra úgy, mint sabbat-kor szokták. A kiddus az ünnep megszentelését jelenti, ekkor mondtak áldást húsvét napjára.

**Tamás atya:**

**(Báruch Átá Ádonáj Elohénu Melech HáOlám, boré pri hágáfen.)**

**Áldott vagy Te, Örökkévaló Istenünk, a Világ Ura, aki a szőlő gyümölcsét teremtette!**

Eltérnek a szokások abban, hogy állva vagy ülve mondják, illetve hallgatják a kiddust. Mindkét mód helyes. Ezután mindenki "Ámen!-t" mond, és megisszuk az **első pohár** bort **(megszentelés kelyhe)**. A pohárnak több mint a felét ki kell üríteni. A gyerekek kóser szőlőlevet isznak.

**2.URHÁC**: egy tál vizet hoznak az asztalhoz kancsóval, kézmosás céljára. Most áldást nem kell mondani közben. (férfiak a kézfejükre, nők a tenyerükre öntik?)

**3.KÁRPÁSZ**: mindenki kivesz egy kis zöldséget, sós vízbe kétszer bemártja, kezében tartja és áldást mond:

**Tamás atya:**

**(Báruch Átá Ádonáj Elohénu Melech HáOlám boré pri háádámá.)**

**Ismételjük mindnyájan magyarul, ahogy Tamás atya előimádkozza, úgy válaszoljunk neki!**

**"Áldott légy Te,**

**Örökkévaló Istenünk,**

**a Világ Királya,**

**ki a föld gyümölcsét teremti!"**

**Ezután, hogy ne éhezzünk megesszük a salátát, majd a főtt tojást a sós vízbe kétszer bemártva és tormával vegyítve, valamint a salátát is úgy, hogy egy kicsi maradjon mind a salátából, mind a tormából későbbre. A saláta minden falatját is kétszer kell bemártani a sós vízbe, mielőtt lenyelnénk.**

**4.JÁCHÁSZ**: a házigazda kettétöri a középső maceszt, a háromból (mely Izrael 3 megmaradt törzsét jelenti vagy a 3 ősatyát –Ábrahám, Izsák, Jákobot jelenti). Az egyik letört darabot visszateszi, a másikat kendőbe csomagolva félreteszi (pl. zsebre teszi) vagy elrejti, ez lesz az áfikomán. Ezt kell majd a család legfiatalabb gyerekének az est folyamán ellopnia a Házigazdától vagy megkeresnie azt a széder est végén a többi gyerekkel. Ha ez sikerül neki, akkor ajándékot kap.

**II. RÉSZ: Húsvéti Haggada elmondása (húsvét eredetének elbeszélése kérdés-felelet formájában)**

Az Úr parancsolta meg Izraelnek: „*Beszéld majd el fiaidnak és unokáidnak, hogyan bántam Egyiptommal, és jeleimet is, amelyeket közöttük tettem. Tudjátok meg ebből, hogy én vagyok az ÚR!*” (Kiv 10,2)

**Újból megtöltjük a poharakat**.

Má nistáná (Miben különbözik?) gyerek ének vagy egy gyereknek meg kell kérdeznie: Miben különbözik ez az este a többitől?

A Misna leírja, hogy négyféle gyerek van:

1. az értelmes gyerek ezt kérdezi: mit jelentenek ezek a szertartások? Neki el kellett mesélni a szertartások eredetét
2. a gonosz gyerek kérdése: **Nektek** mit jelentenek ezek a szertartások? – a válasz szigorú: Az Úr kiszabadított **engem** a rabság földjéről (a gyerek ugyanis kizárta magát az ünnepből) Így beszélhet az apa: Fiam, ha ott lettél volna Egyiptomban, téged nem szabadított volna ki az Isten. Te is halálban vagy, rabszolga vagy, csak nem tudod. Gyere inkább velünk!
3. az egyszerű gyerek csak ennyit kérdez: Mi ez? – neki egyszerű módon el kellett magyarázni az ünnep lényegét.
4. az apró gyerek, aki kérdezni sem tud; - neki is kellett némi egyszerű magyarázatot adni.

Az ünnep jelentésének az elmondása mindig a családapa feladata volt. Az apostolok esetén Jézus a családfő. Új tartalmat ad ennek az ünnepnek, beteljesíti azt. Az utolsó húsvéti vacsorán Ő mondja el a szertartások új, beteljesített értelmét, jelentését. Magyarázza azt. A Haggada azzal a sorral kezdődik, hogy a Fáraó rabszolgái voltunk Egyiptomban és azzal fejeződik be, hogy az Úr megváltotta Izraelt. A Haggada mára egy gyerekek számára is kézbe vehető írott könyvecske formában is előkerül.

4 kérdés: Miért van az, hogy minden más estén ehetünk kovászost vagy kovásztalant, de ezen az estén csak kovásztalant, máskor ehetünk édeset vagy keserűt, de most keserűt eszünk, máskor bemárthatjuk a salátát egyszer vagy többször, de most csak kétszer, máskor ehetünk jobbra, balra vagy hátradőlve, de most csak balra dőlve. A szabad emberek ettek fekve, balra dőlve, ami görög-római szokás volt. A húsvét a szabadulás ünnepe, ezért ekkor így kellett étkezni.

**5. MÁGID**: elmondjuk Peszách történetét, amely a macesz jelentőségének bemutásával kezdődik, és a "négy kérdéssel" folytatódik. Tóra-idézetek, hággádikus magyarázatok, tudósok történetei, Istent dicsőítő zsoltárok színesítik a szertartásnak ezt a szakaszát. "Dicséretes", tanítják a bölcsek, elmondani a kivonulás eseményeit, és beszélni a csodákról, amelyek őseinkkel történtek. Ez alatt a szakasz alatt a résztvevők hozzászólhatnak az olvasott szöveghez, magyarázatokat fűzhetnek hozzá, vagy elmondhatják, mit tanultak, hallottak, olvastak Peszáchhal kapcsolatban.

Minden nemzedékben úgy kell nekünk tekinteni magunkra, mintha a mi nemzedékünk jött volna ki.

Felsoroljuk a 10 csapást, amit elkerültünk. Peszach elkerülést, ugrást is jelent. Minden csapásnál kilöttyentünk vagy ujjunkkal kifreccsentünk a borból, ezzel megemlékeznek ellenségeik haláláról. Nem szabad örülnünk annak, hogy másik népnek ez rossz lett és az egyiptomi elsőszülöttek vérének kioltásával járt.

**Narrátor sorolja, miközben a vacsora résztvevői kifreccsentenek ujjukkal minden egyes csapásnál a szalvétájukra**

DÁM  – VÉR

CVÁDDÉJA – BÉKÁK

KÍNÍM – SZÚNYOGOK

ÁRÓH – VADÁLLATOK

DEEVER – DÖGVÉSZ

SEHÍN – KIÜTÉS

BÁRÁD – JÉGESŐ

ÁRBE – SÁSKÁK

HÓSEH – SÖTÉTSÉG

MÁKÁ BEHOROT – ELSŐSZÜLÖTTEK HALÁLA

A zsidó erkölcs nem engedi meg, hogy maradéktalan legyen az örömünk ezen az éjszakán. Mert meg van írva: ne örülj ellenséged mélybe zuhantán, ezért nem mondunk egész Hallélt, csak egy részt belőle, mert a kezem művei ők, akik a tengerbe vesznek, ti meg dalolnátok.

Ezután mindnyájan, mielőtt nekilátunk a vacsorának kezünkbe vesszük a Haggada kelyhet.

Lk 22. fejezetében, 14-16-ig versig ezt olvassuk:

**„*Amint elérkezett az óra, asztalhoz telepedett a tizenkét apostollal együtt. Így szólt hozzájuk: „Vágyva vágytam rá, hogy ezt a húsvéti vacsorát elköltsem veletek, mielőtt szenvedek. Mondom nektek, többé nem eszem ebből a pászkavacsorából, amíg csak be nem teljesedik az Isten országában.”*”**

Lukács evangélista leírása szerint Jézus ezt a kelyhet nem itta ki: **„*Mert mondom nektek, hogy nem iszom mostantól fogva a szőlőtő terméséből, amíg el nem jön az Isten országa.*” (Lk 22,18)**

Az apostolok a szombat nyugalmára itták ki ezt a kelyhet, miután Jézus ezt mondta.  Jézus saját testében valósítja meg mindjárt ezt a pászkát és új szövetséget az új néppel az Egyházzal, mely az új Izraelt jelenti. Jézus saját testében gyűri le az ő pászkájában a kísértéseinket. Krisztusban hamarosan az Isten beteljesítve adja nekünk azt a nyugalmat, győzelmet, feltámadást, amit mi nem tudunk beteljesíteni. Ő a családfő, mi az Ő vére leszünk. De ez a kehely még csak egy prófétikus ígérete annak, aminek a beteljesedése már a kapuban van. Ezek még nem az átváltoztatás szavai, bár kísértetiesen hasonlítanak arra. Ezek prófétikus szavak.

**„*Aztán fogta a kelyhet, hálát adott és így szólt: „Vegyétek, osszátok el magatok között. Mondom nektek: nem iszom a szőlő terméséből addig, amíg el nem jön az Isten országa.”*” (Lk 22,17-18)**

**Jézus nem iszik a saját Haggada kelyhéből, de körbeadja és mindenki iszik belőle. Ez még nem az Ő vére, de már egy prófétai előrejelzése annak, hogy az Ő vérében kötött szövetség által máris eljön az Isten országa.**

A szabadulás történetének elbeszélése, a haggada után - a borra mondott áldást követően - **kiisszuk a második poharat (Haggada kelyhe)**.

**III. RÉSZ: Étkezés: macesz majd a húsvéti bárány elfogyasztása**

**6. RÁCHCÁ:** rituális kézmosás következik (kezünket egy kancsóból öntjük le vízzel háromszor), most már áldással kísérve:

**(Báruch Átá Ádonáj Elohénu Melech, áser kidsánú bemicvotáv vecivánú ál netilát jádáim.)**

**„Áldott vagy Te, Örökkévaló Istenünk, a Világ Ura, ki megszentelt minket parancsolataival, s meghagyta nekünk, hogy kezet mossuk.”**

Vagy mindenki feláll az asztaltól, és a mosdónál mos kezet, vagy az asztalnál adnak körbe egy mosdótálat. Elmondjuk a kézmosásra mondandó áldást. Ettől kezdve **nem szabad beszélni**, csak maceszevés után.

Ez a kézmosás régen mindig a legkisebbre volt bízva. Itt zavar támadt a tanítványok között, hogy ezt a részt most ki csinálja. S akkor Krisztus jön és mosni kezdi tanítványainak a lábát. Péter fel is háborodik és nem tudja ezt elfogadni.

**János apostol (egy segítő) olvassa:**

Húsvét ünnepe előtt történt. Jézus tudta, hogy elérkezett az óra, amikor ebből a világból vissza kell térnie az Atyához. Mivel szerette övéit, akik a világban voltak, még egy végső jelét adta szeretetének. Vacsora közben történt, amikor a sátán már fölébresztette Júdásnak, Karióti Simon fiának szívében a gondolatot, hogy árulja el őt. Jézus tudta, hogy az Atya mindent a kezébe adott, s hogy Istentől jött és Istenhez tér vissza. Fölkelt hát a vacsora mellől, letette felső ruháját, fogott egy vászonkendőt és a derekára kötötte. Azután vizet öntött egy mosdótálba, és mosni kezdte tanítványainak a lábát, majd a derekára kötött kendővel meg is törölte.  
Amikor Simon Péterhez ért, az így szólt: „Uram, te akarod megmosni az én lábamat?” Jézus így felelt: „Most még nem érted, mit teszek, de később majd megérted.” De Péter tiltakozott: „Az én lábamat ugyan meg nem mosod soha?” Jézus azt felelte: „Ha nem moslak meg, nem lesz semmi közöd hozzám!” Erre Péter így szólt: „Uram, akkor ne csak a lábamat, hanem a fejemet és a kezemet is!” Jézus azonban kijelentette: „Aki megmosdott, annak csak a lábát kell megmosni, és egészen tiszta lesz. Ti tiszták vagytok, de nem mindnyájan.” Tudta ugyanis, hogy egyikük elárulja, azért mondta: „Nem vagytok mindnyájan tiszták.” Miután megmosta lábukat, fölvette felső ruháját, újra asztalhoz ült, és így szólt hozzájuk: „Megértettétek-e, hogy mit tettem veletek? Ti Mesternek és Úrnak hívtok engem, és jól teszitek, mert az vagyok. Ha tehát én, az Úr és Mester megmostam lábatokat, nektek is meg kell mosnotok egymás lábát. Példát adtam nektek, hogy amit én tettem, ti is tegyétek meg.”  
**Jn 13,1-15**

**Narrátor:** „Jézus levette felsőruháját és mosni kezdte tanítványainak a lábát.”

**Ekkor Tamás atya leveszi a felsőruháját és megmossa a mellete lévő János és Péter apostolok lábát. Közben zene. Amikor végzett:**

**Narrátor:** „Miután megmosta lábukat, fölvette felső ruháját, újra asztalhoz ült, és így szólt hozzájuk: **Közben Jézus felveszi a felsőruháját.**

**Tamás atya:** „Megértettétek-e, hogy mit tettem veletek? Ti Mesternek és Úrnak hívtok engem, és jól teszitek, mert az vagyok. Ha tehát én, az Úr és Mester megmostam lábatokat, nektek is meg kell mosnotok egymás lábát. Példát adtam nektek, hogy amit én tettem, ti is tegyétek meg.””

**Ezután két lavórt hozunk be és mindenki a mellete lévőnek megmossa a lábát.**

**7. MOCI MÁCÁ**: a házigazda **fölemeli a** két és fél **maceszt**, és a következő áldásokat mondja:

**Tamás atya:**

**(Báruch Átá Ádonáj Elohénu Melech HáOlám hámoci lechem min háárec.)**

**"Áldott légy Te, Örökkévaló Istenünk, a Világ Királya, ki előhozod nekünk a kenyeret a földből."**

**Narrátor:**

**A Szentmisében ez így hangzik: „Áldott vagy Urunk, mindenség Istene, mert a Te bőkezűségedből kaptu a kenyeret. Felajánljuk Néked, mint a Föld termését és az emberi munka gyümölcsét. Ebből lesz számunkra az élet kenyere.”**

**(Báruch Átá Ádonáj Elohénu Melech HáOlám áser kidsánu b'micvotáv v'civánu ál áchilát mácá.)**

**"Áldott légy Te, Örökkévaló Istenünk, a Világ Királya, ki megszentelt minket parancsolataival, s meghagyta minékünk a macesz evését!"**

**„*Most a kenyeret vette kezébe, hálát adott, megtörte és odanyújtotta nekik ezekkel a szavakkal: „Ez az én testem, amelyet értetek adok. Ezt tegyétek az én emlékezetemre.”*” (Lk 20,19)**

Ez egy hosszú vacsora nyitánya, melyet az előétel elfogyasztása után a családfő vezet be:

**Íme az ínség kenyere, melyet őseink ettek. Minden rabszolga, minden éhező jöjjön és egyen velünk és valósítsa meg ezt a pászkát (elkerülést)! Most itt, jövőre Izrael földjén. Most mint rabszolgák – jövőre mint szabad emberek.**

Jézus megérteti a  tanítványokkal, hogy Ő az új Mózes, aki új szövetséget hoz: Ez az én testem, ez a pászka. Ez a ti megmentésetek. Ez a pászka az örök halál elkerülését jelenti számotokra és a szabadulást a bűn szolgaságából és a Gonoszlélek hatalmából.

**Tamás atya:**

**Ilyen volt a nyomorúság kenyere, amit őseink ettek. A Fáraó rabszolgái voltunk Egyiptomban, és ha az Úr nem vezetett volna ki, még ma is rabszolgák lennénk.**

**Válaszolják mind: hálát adunk neked a szövetségért, amit a testünkre pecsételtél.**

A házigazda ilyenkor darabokra tördeli a maceszt, és szétosztja a többiek között.

**Jézus most megtöri a maceszt, s kétfelé adja. Aki kapja, az törjön belőle magának egy kis darabot, s a többit adja tovább a mellette ülőnek. Maceszt most mindenki törje meg! Az utolsó is, de ő hozza vissza Jézushoz a megmaradt részt!**

A kenyér, amelyet megtörünk, arra Jézus rámondta, hogy ez az én testem. Most gondolj arra, hogy ez a te tested, életed, amit most odaadhatsz. Engedheted, hogy megtörjék, hogy mások megegyék (felfalják) az idődet, az energiádat. Éld át ebben a mozdulatban, hogy Te is adod életedet másokért, hogy tápláld őket, életet adj!

**Ha már mindenki kezében ott van a letört darab, most együtt vegyük magunkhoz a megtört maceszt.**

Éld át, hogy Te is kapod ezt az életet Jézustól, és az Egyház közösségén, testvéreiden keresztül is!

Jézus adja a sanyarúság kenyerét, és vele a halálát is. Áment mondok rá. Ezzel elfogadom, hogy ez a halál nem pusztít el engem, ha Jézussal megyek bele. Jézus meghív, hogy vele legyek, evvel a testtel, mely a keresztre megy, de nem marad ott, mert adja azt az édes bort a feltámadást, amire szintén Áment mondok. Nemcsak kereszt van, hanem van feltámadás is. Az egész életünk tele van halálhelyzetekkel de nem akarjuk látni. Lehet, hogy emberileg nem tudok nem botránkozni a halálhelyzeteken: a háborún, a gyógyíthatatlan betegségeken, a nehéz emberemen a családban és az Egyházban, aki hamar elvisz a szeretetem határáig és megmutatja, hogy a halálban vagyok, mert semmim sincs, nem tudok szeretni. De van hatalom efölött a halál felett. Nem azzal, hogy ezt a keresztet elveszi, hanem épp ennek a helyzetnek ad egy ragyogó arcot, amin keresztül jön a „feltámadás”. A halálon keresztül jön a feltámadás. Csak az önzésemnek meghalva nem maradok a halálban. Csak a keresztet elfogadva lépek át az életre, a Krisztussal feltámadottak új életére. Ez az ajtó kinyílt és nem záródik be soha többé. Ezért az Élet Forrása az Eucharisztia. Itt az Élet, az örök élet jön hozzánk. A Szentmise egy rés, amin beláthatsz az örök életre. Elhunyt szeretteinkkel, a szentekkel és ősatyáinkkal is leginkább itt vagyunk együtt. Ez a szövetség, amely a keresztséggel és Jézus vérével a testünkre lett pecsételve.

**8.MÁROR**: mindenki vesz a keserű fűből egy olajbogyónyit, bemártja a chároszetba (alma-dió-bor fahéjas keverékébe), és megeszi, miután elmondta a következő áldást:

**(Báruch Átá Ádonáj Elohénu Melech HáOlám áser kidsánu b'micvotáv v'civánu ál áchilát máror.)**

**"Áldott vagy Te, Örökkévaló Istenünk, a Világ Királya, ki megszentelt minket parancsolataival, s meghagyta, hogy együk a keserű füvet."**

**9.KORÉCH**: két maceszdarab közé keserű füvet és chároszetet téve kis "szendvicset" készítünk, és megesszük. Ezzel arra emlékezünk, hogy a Szent Templom fennállása idején Hillél, a nagy bölcs a Peszách-áldozati húst és a keserű füvet a macesszal együtt így fogyasztotta el, mert le van írva: ".*..kovásztalan kenyérrel meg keserű füvekkel egyék meg...*" (4Mózes 9:11.) és "*...egyenek hozzá kovásztalan kenyeret keserű füvekkel...*" (2Mózes 12:8.) Áldás nélkül meg lehet enni. Ez a Hillél szendvics.

Ezzel emlékezünk, hogy ilyen keserű volt a sorsa a zsidóknak Egyiptomban. Érzékszerveinken keresztül kell érezzük, hogy ilyen keserű helyzetben (tulajdonképpen a halálban) vagyunk Isten nélkül. És innen szabadított ki minket Jézus. Csak ezután jöhet a bőség tál, miután ennek realitását felmértük, akkor tudunk csak igazán ünnepelni megváltottságunk miatt. „Mert áron vétettetek meg.” (1Kor 6,20) Krisztusnak a hibátlan Báránynak a drága vére árán. Ezt tette Adonáj velem, amikor kivonultam az én „Egyiptomomból”.

**10. SULCHÁN ORÉCH**: a vacsora **lakmározás**sal. Feloldódik a csend. A házanként feláldozott lehetőleg egyéves, hím, hibátlan bárányt családilag fogyasztották el. Csak húsvétkor mutathattak be áldozatot laikusok. A Kelet-Európából származó családoknál szokás a vacsorát előétellel - sós vízben tálalt keménytojással - kezdeni. Ezt mi most korábban elfogyasztottuk, hogy ne maradjunk teljesen éhen, mire a fő fogáshoz, a bárány sülthöz érkezünk. Általában a lakoma: maceszgombóc leves majd sült bárány hús krumplival végül nagyon finom macesz torta mind egyéni recept szerint, de a közös bennük, hogy az ételekben nincs liszt.

Az étkezés a keleti ember számára nem csupán az éhség csillapítására való, hanem közösségteremtő cselekedet is. Aki a prófétával vagy a családapával étkezett, az áldásában is részesült.

A közös étkezés megbocsátást is kifejezhetett (2Kir 25,27-30). Itt a tanítványok egymással kiengesztelődve jelképezik az új népet, akik Istennel szövetségre lépnek. Jézus nemcsak azt mondja, hogy *ez az Ő teste*, hanem, hogy *ez az új szövetség*. Szent Ágoston szerint, amikor a pap azt mondja: „ez az én testem”, akkor ez a mondat nem csak a kenyérre igaz, hanem az emberekre is, akik ott vannak a templomban, mert az Egyház Krisztus teste. Azért vesszük Krisztus testét, hogy egyre inkább Krisztus testévé változzunk át. Az átváltoztatás végső célja a bennünk végbemenő átváltozás. Jézus feltámadása utáni, tanítványaival való együtt étkezésével kifejezésre juttatja, hogy megbocsátja tagadásukat. Itt pedig: „Ez az én vérem kelyhe, az új és örök szövetségé, amely értetek és sokakért kiontatik a bűnök bocsánatára”. Az Eucharisztiában valósul meg a Krisztus közösségébe való visszafogadásunk, ezért a Szentgyónás után, amíg súlyos bűnt nem követünk el és nem szegjük meg a szövetségi hűséget pl. azzal, hogy elmaradunk összejöveteleinkről, Szentmisénkről mint némelyek (Zsid 10,25: „Összejöveteleinkről ne maradjunk el, mint némelyek szoktak, hanem annál inkább bátorítsuk egymást, minél közelebb érzitek a napot.”) mindig áldozhatunk. Szükségünk van Jézus Testére és Vérére, mert a Gonoszlélek látja az áldozásról visszajövő léleken a Bárány vérét és gyengébb lesz velünk szemben, sőt kihagy bennünket öldöklő ereje. Szükségünk van az együtt áldozás közösségteremtő és megbocsátó erejére, hiszen mint tudjuk a hittel és kegyelem állapotában együtt végzett Szentáldozásnak bocsánatos bűnöket eltörlő hatása van és a közösség tagjait is kiengeszteli egymással, amint megbocsátanak. Ezzel megerősödik testvéri szövetségük, hisz Ők Jézusnak mint családfőnek  a „családja” az ő pászkájában részesülnek. Ők Jézusnak a vérei és az Ő teste, egymásnak pedig testvérei. Ahogy a magyar nyelv nem kis zsenialitással a test + a vér szavak összetételéből képzi a testvér szót.

A húsvéti vacsorának a szövetségteremtő erőn túl messiásváró értelme is volt. A zsidóság húsvétra várta a messiás érkeztét. Úgy tartották, hogy éjfélkor fog érkezni, mint Egyiptomban és az üdvtörténet döntő eseményeinél. Úgy tartják, hogy a Messiás éjszakáján eljön Mózes és a Messiás az ég felhőin, és az Úr igéje – a memra – fog állni közöttük, ekkor majd az éjszaka nappallá változik, mint a teremtés éjszakáján, amikor az Úr megalkotta a világosságot. Mindig kitettek egy üres széket a Messiásnak és várták, hogy ezen a húsvét éjszakán az Ő családjukhoz jöjjön el. A messiásvárás különösen is intenzív volt húsvétkor, ezért gyakoriak voltak ilyenkor a lázadások.

Isten nem a „Föld útján” (derek erec) nem földi szokások szerint vezette népét. Általában a szolga viszi a fáklyát az ura előtt, húsvétkor Isten világított népének tűzoszloppal. Általában a szolga viszi az ura saruit, a kivonuláskor Isten gondoskodott a népe saruiról, hogy el ne szakadjanak (MTörv 8). Általában a szolga virraszt éjjel az ura mellett, húsvét éjszakáján Isten virrasztott a népe fölött. Általában a szolga viszi az urát, ha elfáradt, húsvétkor Isten sasszárnyon hordozta a népét (Kiv 19,4). Általában a szolga mossa meg ura lábát, húsvétkor Isten mosta le népéről a rabszolgaság gyalázatát (Ez 16). Megfordul a világ rendje. Isten szolgája lett az embernek. A tanítványai lábát megmosó és a Getszemáni éjszakájában a tanítványok hitéért virrasztó Jézus tovább radikalizálja Istennek a pászkáját és a világ rendjének a megfordulását ezen az éjszakán, mely megváltásunkat jelentette. Ezeknek a gesztusoknak különös erejük volt húsvét éjszakáján.

A rabbik sokat töprengtek, hogy Isten miért égő csipkebokorban jelent meg. Azt találták, hogy mivel a nép a rabszolgaság kohójában égett, ezért volt Isten is a lángok között. A népet verték, korbácsolták, ezért volt Isten a tövisek között, és így szólt: „Láttam népem nyomorúságát, ismerem szenvedését…” A hellenisztikus zsidóság kapcsolatba hozta a héber eredetű pászkha és a görög paszkhó (szenvedni) szavakat. Húsvétkor Isten együtt szenved az emberrel. Ezt a gondolatot valósította meg Jézus a pászkájával (húsvétjával), vagyis a halálból a feltámadásra, az Ígéret Földjére való átmenetelével. Ettől az estétől fogva Isten belülről ismeri az ember szenvedését amikor kiissza a szenvedés kelyhét.

**11.CÁFUN** = Áfikomán megkeresése: vacsora után előveszik az áfikománt (visszakérik vagy megkeresik), a félretett vagy elcsent fél maceszt, és mindenki kap egy darabkát "desszertként". Azért esszük utoljára, mert ez jelképezi a pászkaáldozatot. Ha az áfikomán nincs meg, mert az est folyamán elkeveredett, másik maceszt is szabad használni, de nem szabad befejezni a szédert, anélkül, hogy ettünk volna belőle. Aki megtalálja, kérhet valamit érte a széder vezetőjétől. Mindenki kap tehát az Áfikománból és ezzel az ízzel a szájában fog hazatérni.

**12.BÁRÉCH**: harmadszor is megtöltjük a poharakat, de ezen az estén csak Jézus tölti meg a sajátját, s a házigazda és a résztvevők együtt elmondják vagy eléneklik az étkezés utáni áldást. Ezután áldást mondunk a **harmadik pohár**  borra **(áldás kelyhe)**.

**Tamás atya:**

**(Báruch Átá Ádonáj Elohénu Melech HáOlám, boré pri hágáfen.)**

**Áldott vagy Te, Örökkévaló Istenünk, a Világ Ura, aki a szőlő gyümölcsét teremtette!**

**Szentmisében ez az áldás így hangzik: „Áldott vagy Urunk, mindenség Istene, mert a Te bőkezűségedből kaptuk a bort. Felajánljuk Néked, mint a szőlőtő termését és az emberi munka gyümölcsét, ebből lesz számunkra a lélek itala.”**

Jézus erre a kehelyre mondta: „*Ez az én vérem.*” Szent Pál is említi az „*áldás kelyhét*” (1Kor 10,16), amelyből az ivás nem más, mint Krisztus véréből való részesedés. A családfő, jelen esetben Jézus vérei vagyunk. A Sínain vért hintettek a 12 törzsre, s erre emlékezve mondja Jézus: **ez az újszövetség vére, mely az én megtöretett testemből származik.**

**„*a vacsora végén fogta a kelyhet is, és azt mondta: „Ez a kehely az új szövetség az én véremben, amelyet értetek kiontanak. De nézzétek, az áruló keze is rajta az asztalon. Az Emberfia ugyan elmegy, de jaj annak az embernek, aki elárulja.” Erre kérdezgetni kezdték egymást, ki az közülük, aki ilyet tesz.*” (Lk 22,20-23)**

**Ezután kiisszuk az áldás kelyhét.**

**Jézus odanyújtja nekik a kelyhet az ő vérével és a tanítványok mind isznak ebből az egy kehelyből.**

**IV. RÉSZ: Hallel-zsoltárok éneklése és a negyedik kehely bor elfogyasztása**

**14.HÁLLÉL**: a 114-118-ik zsoltárokokat (= hallel zsoltárok) váltakozva (antifonikus) éneklése és Istent dicsőítő imák következnek. Énekeljük most el az egyik HÁLLÉL zsoltárt, amit Nagycsütörtökön szoktunk:

VÁLASZOS ZSOLTÁR   
Válasz: **Az áldás kelyhe, amelyet nekünk adtál, \* Krisztus vérében részesít minket.** 7b. tónus.   
Előénekes: Az Úrnak mit adhatnék, \* mindazért, amit nékem adott?  
Veszem az üdvösség kelyhét, \* és az Úr nevét hívom segítségül.  
Hívek: Az áldás kelyhe, amelyet nekünk adtál, \* Krisztus vérében részesít minket.   
E: Drága dolog a Úr színe előtt, \* szentjei dicső halála.  
Szolgád vagyok, Uram, és szolgálód gyermeke, \* bilincseimet széjjel törted.  
H: Az áldás kelyhe, amelyet nekünk adtál, \* Krisztus vérében részesít minket.  
E: Bemutatom néked a dicséret áldozatát, \* és az Úr nevét hívom segítségül.  
Megadom az Úrnak, amit fogadtam, \* egész népének színe előtt.  
H: Az áldás kelyhe, amelyet nekünk adtál, \* Krisztus vérében részesít minket.  
**Zsolt 115,12-13.15-16bc.17-18**

Kitöltjük a **negyedik pohár** bort. Élijáhu poharát (**ötödik pohár**) is színültig töltjük.

Ezután áldást mondunk, és **kiisszuk a negyedik pohár bort**.

Az utolsó vacsorán a Hállél zsoltárokat már Jézus és tanítványai a Getszemáni-kertbe menve énekelték és itt fogadta el Jézus a messiási ígéretek beteljesedését megelőzően még szükséges kelyhet, a szenvedés kelyhét. Ahogy Mózes is elfogadta és kifizette a szabadulás áraként az Ígéret Földjére átmenő pusztai vándorlás szenvedéseit.

A negyedik kelyhet és a vele együtt kitöltött Illés kelyhét (ötödik kehely) messiásváró hagyományok vették körül és amennyiben ez a szokás már Krisztus korában létezett, akkor talán kapcsolatba hozható ezzel a negyedik kehellyel a Getszemáni kertben Jézus által elfogadott kehely, amit Ő megváltó szenvedésének elfogadásával ivott ki, jelezve, hogy ezzel új népet szerez magának és új és örök szövetséget köt velünk, az új Izraellel, az Egyházzal. Ez az elérkező szövetség, ahogy mondja: „szövetség az én véremben”. Illés eljövetele a bibliai jövendölések szerint ugyanis jelzi a Messiás közvetlen elérkeztét. A Messiás előfutára Keresztelő János volt és most maga a Messiás is felmegy Jeruzsálembe, hogy kiigya velünk együtt előbb ezt a negyedik kelyhet, mely a keserűség kelyhe, és majd az ötödik kelyhet, az örömnek a kelyhét már a mennyei Jeruzsálem, az Ígéret Földje templomában feltámadása után adja nekünk. Számunkra pedig az Ő testének a templomából adatik az üdvösség új bora.

**A négy pohár** külön-külön köszönti a négy kifejezést, amelyet a Tóra Izrael kiszabadítására használ:

"*...megszabadítalak benneteket (hocéti) az egyiptomi kényszermunkától...*",

"*...megmentelek benneteket (hicálti) a szolgai munkától...*",

"*...megváltalak beneteket (gáálti) kinyújtott karral és súlyos ítéletekkel...*" és

"*Népemmé fogadlak titeket (lákáchti), és a ti Istenetek leszek...*" (2Mózes 6:6-7.)

A következő vers így szól: "*Azután beviszlek benneteket (hévéti) arra a földre, amelyre nézve megesküdtem, hogy Ábrahámnak, Izsáknak és Jákobnak adom azt.*" Ezt a kifejezést az ötödik pohár jelképezi, amelyet nem isznak ki, mert Izrael számkivetettségének hosszú évszázadai alatt úgy tekintették ezt az ígéretet, mint ami még nem teljesült. A poharat azért az asztalra tették, és elnevezték "Élijáhu poharának". Élijáhu - magyar nevén Illés - próféta a hagyomány szerint a Messiás előhírnöke, akinek eljövetele a száműzöttek visszatérését és a zsidó szuverenitás helyreállítását hozza el. De majd ha eljön a próféta a Megváltás hírével és beteljesedik az öt ígéret minden szava, akkor kiüríthetjük az ötödik poharat is. Ezért mondta Jézus, hogy ezt majd csak akkor issza együtt velünk, amikor már új, igazi Mózesként, szabadítóként bevezet bennünket az Ígéret Földjére, a krisztusi feltámadás új világába, Isten végérvényes országába, a nyugalom helyére, a végső szabbat-ba. Miután megszabadított minket a bűn, a halál és a félelem hatalmából és örökre megsemmisíti a halált. „*Mert mondom nektek, hogy nem iszom mostantól fogva a szőlőtő terméséből, amíg el nem jön az Isten országa.* ” (Lk 22,18)

**15.NIRCÁ**: a széder hivatalos befejezése, miután kifejeztük reményünket, hogy az Örökkévaló szívesen fogadta szertartásunkat, éneklünk.

Számos elterjedt dal van, amelyet a széder után szoktak énekelni. Vidám dallamukat és mondókaformájukat nagyon szeretik a gyerekek, akik az éneklés kedvéért szívesen maradnak ébren az est legvégéig. A dalok tartalma azonban egyáltalán nem gyerekes. Az egyik legismertebb, az *Echád mi jodéá* (Ki tudja, mi az egy?) a zsidó hit alapelveit dolgozza fel, egy másik, a *Chád gádjá* (Egy gida...) pedig madártávlatból mutatja be Izrael hányódását a többi nép között.

„L’sana hábáá b’Jerusalaim” vagyis jövőre Jeruzsálemben!

"**Jövőre az újjáépült Jeruzsálemben**", *lösáná hábáá böJirusálájim hábnujá:* ezzel a dallal ér véget a széder. „L’sana hábáá b’Jerusalaim” vagyis jövőre Jeruzsálemben!

Egy pesti zsidó családfő ezt mondja ilyenkor gyerekeinek: Most még Budapesten ünnepeljük, de reméljük, hogy jövőre már Jeruzselemben fogjuk a Messiással!

Elalvás előtt gyerekeknek mondják: gondoljátok át, miben különbözött ez az este a többitől!

**VIRRASZTÁS:**

**Narrátor:** A most kezdődő virrasztás már átvezet minket Nagypéntek drámájába, miközben Jézusnak az utolsó vacsorán elhangzott búcsúbeszédét hallgatjuk és megidézzük Getszemáni-kerti virrasztásának hangulatát.

**Oltárfosztási ének:** *ÉE 813* Elosztották maguk között

**Ant. Elosztották maguk között ruháimat, s köntösömre sorsot vetettek.**

**Virrasztás**ra átvezető ének: *ÉE 811* Szomorú az én lelkem a saját versszakaival – az első felolvasott szakasz előtt.

**Szomorú az én lelkem mindhalálig, maradjatok itt együtt és virrasszatok vélem.**

1. Látjátok- e a se/reget mely körülvesz/ engem?
2. Ti elmenekültök, én meg /megyek hogy feláldoztassam /értetek. Szomorú az én lelkem…
3. Íme elközelgett az/ óra és az Emberfia a bűnösök kezére/ adatik
4. Virrasszatok és imádkoz/zatok hogy kísértésbe ne /essetek! Szomorú az én lelkem…

**BÚCSÚBESZÉD (Jn 14,1-17,26) – lehetőleg férfiak olvassák (az apostolokat szimbolizálva)**

**Minden felolvasott rész után a segítők fújják el a gyertyák egyhetedét, hogy a végén csak egyetlen gyertya (vagy az olajmécses) maradjon, amely Jézus jelképezi.**

**Narrátor:** Az elfújt gyertyák a Getszemáni kertben elalvó tanítványokat jelképezik. Jézus végül már csak egyedül virraszt érettünk. A Szabadító legvégül egyedül marad, mint egy igazi vezető, mint Mózes, aki mellől elpártolnak tanítványai. Jézus a Szabadító Isten. Egyedül Ő az Isten.

1. **Első felolvasó (Jn14,1-17)**

**Jézus és az Atya.**

14 1Ne legyen nyugtalan a szívetek! Higgyetek az Istenben és bennem is higgyetek! 2Atyám házában sok hely van, ha nem így volna, megmondtam volna nektek. Azért megyek el, hogy helyet készítsek nektek. 3Ha aztán elmegyek, és helyet készítek nektek, újra eljövök, és magammal viszlek benneteket, hogy ti is ott legyetek, ahol én vagyok. 4Hisz ismeritek oda az utat, ahová megyek.” 5Erre Tamás azt mondta: „Uram, nem tudjuk, hova mégy, hát hogy ismerhetnénk az utat?” 6„Én vagyok az út, az igazság és az élet – válaszolta Jézus. – Senki sem juthat el az Atyához, csak általam. 7Ha engem ismernétek, Atyámat is ismernétek, de mostantól fogva ismeritek és látjátok.” 8Erre Fülöp kérte: „Uram, mutasd meg nekünk az Atyát, s az elég lesz nekünk.” 9„Már oly régóta veletek vagyok – felelte Jézus –, és nem ismersz, Fülöp? Aki engem látott, az Atyát is látta. Hogy mondhatod hát: Mutasd meg nekünk az Atyát? 10Nem hiszed, hogy én az Atyában vagyok s az Atya bennem? A szavakat, amelyeket hozzátok intézek, nem magamtól mondom, s a tetteket is az Atya viszi végbe, aki bennem van. 11Higgyétek, hogy én az Atyában vagyok, s az Atya bennem. Ha másképpen nem, legalább a tetteimért higgyétek. 12Bizony, bizony, mondom nektek: Aki hisz bennem, ugyanazokat a tetteket viszi végbe, amelyeket én végbevittem, sőt még nagyobbakat is végbevisz, mert az Atyához megyek, 13s amit a nevemben kértek, azt megteszem nektek, hogy az Atya megdicsőüljön a Fiúban, 14bármit kértek a nevemben, megteszem nektek.

**Jézus megígéri a Szentlelket.**

15Ha szerettek, tartsátok meg parancsaimat, 16én meg majd kérem az Atyát, és más vigasztalót ad nektek: az Igazság Lelkét, aki örökké veletek marad. 17A világ nem kaphatja meg, mert nem látja és nem ismeri. De ti ismeritek, mert bennetek van és bennetek marad.

A 2. felolvasott szakasz előtt *ÉE 812* refréne az *ÉE 813/1.2.3.* zsoltárverseivel – *ÉE 812* refr.

**refrén:Új parancsot adok néktek; szeressétek egymást, amint én szerettelek titeket! mondja az Úr Krisztus.**

**Gyertyák egyhetedének elfújása**

1. **Második felolvasó (Jn 14,18-14,31)**

18Nem hagylak árván benneteket, hanem visszajövök hozzátok. 19Rövid idő, s a világ nem lát többé, ti azonban láttok, mert én élek, és ti is élni fogtok majd. 20Azon a napon majd megtudjátok, hogy Atyámban vagyok, ti bennem, s én bennetek. 21Aki ismeri és teljesíti parancsaimat, az szeret engem. Aki szeret engem, azt Atyám is szeretni fogja. Én is szeretni fogom, és kinyilatkoztatom magam neki.” 22Ekkor Júdás – nem az iskarióti – megkérdezte: „Uram, hogy van az, hogy nekünk akarod magad kinyilatkoztatni, nem a világnak?” 23Jézus így folytatta: „Aki szeret engem, az megtartja tanításomat, s Atyám is szeretni fogja. Hozzá megyünk és benne fogunk lakni. 24Aki nem szeret, az nem tartja meg tanításomat. A tanítás, amelyet hallotok, nem az enyém, hanem az Atyáé, aki engem küldött. 25Ezeket akartam nektek mondani, amíg veletek vagyok. 26S a Vigasztaló, a Szentlélek, akit majd a nevemben küld az Atya, megtanít benneteket mindenre és eszetekbe juttat mindent, amit mondtam nektek. 27Békességet hagyok rátok. Az én békémet adom nektek. Nem úgy adom nektek, ahogy a világ adja. Ne nyugtalankodjék a szívetek, s ne csüggedjen. 28Hiszen hallottátok, hogy azt mondtam: Elmegyek, de visszajövök hozzátok. Ha szeretnétek, örülnétek, hogy az Atyához megyek, mert az Atya nagyobb nálam. 29Előre megmondtam nektek, mielőtt megtörtént volna, hogy ha majd bekövetkezik, higgyetek. 30Már nem beszélek soká nektek, mert közeleg a világ fejedelme. Rajtam nincs hatalma. 31De a világ így tudja meg, hogy szeretem az Atyát, és végbeviszem, amivel az Atya megbízott. Keljetek föl, menjünk innét!

**Gyertyák egyhetedének elfújása**

A 3. felolvasott szakasz előtt *ÉE 812* refréne az *ÉE 813/4.5.6.* zsoltárverseivel – *ÉE 812* refr.

**refrén:Új parancsot adok néktek; szeressétek egymást, amint én szerettelek titeket! mondja az Úr Krisztus.**

1. **Harmadik felolvasó (Jn 15,1-17)**

**Az igazi szőlőtő.**

15 1Én vagyok az igazi szőlőtő, s Atyám a szőlőműves. 2Minden szőlővesszőt, amely nem hoz gyümölcsöt, lemetsz rólam, azt pedig, amely terem, megtisztítja, hogy még többet teremjen. 3Ti már tiszták vagytok a tanítás által, amelyet hirdettem nektek. 4Maradjatok hát bennem, s akkor én is bennetek maradok. Amint a szőlővessző nem teremhet maga, csak ha a szőlőtőn marad, úgy ti sem, ha nem maradtok bennem. 5Én vagyok a szőlőtő, ti a szőlővesszők. Aki bennem marad, s én benne, az bő termést hoz. Hisz nélkülem semmit sem tehettek. 6Aki nem marad bennem, azt kivetik, mint a szőlővesszőt, ha elszárad. Összeszedik, tűzre vetik és elég. 7Ha bennem maradtok, és tanításom is bennetek marad, akkor bármit akartok, kérjetek, és megkapjátok. 8Azáltal dicsőül meg Atyám, hogy bő termést hoztok, és a tanítványaim lesztek. 9Amint engem szeret az Atya, úgy szeretlek én is titeket. Maradjatok meg szeretetemben. 10Ha teljesítitek parancsaimat, megmaradtok szeretetemben, amint én is megtartottam Atyám parancsait, és megmaradok szeretetében. 11Ezeket azért mondom nektek, hogy az én örömöm legyen bennetek is, és teljes legyen az örömötök. 12Az az én parancsom, hogy szeressétek egymást, amint én szerettelek benneteket. 13Senki sem szeret jobban, mint az, aki életét adja barátaiért. 14Ha megteszitek, amit parancsolok nektek, a barátaim vagytok. 15Nem nevezlek többé szolgának benneteket, mert a szolga nem tudja, mit tesz ura. Barátaimnak mondalak benneteket, mert amit hallottam Atyámtól, azt mind tudtul adtam nektek. 16Nem ti választottatok engem, hanem én választottalak benneteket, s arra rendeltelek, hogy menjetek, teremjetek gyümölcsöt, maradandó gyümölcsöt. Akkor mindent megad nektek az Atya, amit a nevemben kértek tőle. 17Ezt a parancsot adom nektek: szeressétek egymást!

**Gyertyák egyhetedének elfújása**

A 4. felolvasott szakasz előtt újra *ÉE 811* Szomorú az én lelkem a saját versszakaival

**refrén: Szomorú az én lelkem mindhalálig, maradjatok itt együtt és virrasszatok vélem.**

1. **Negyedik felolvasó (Jn 15,18-16,4)**

**A világ gyűlölete.**

18Ha gyűlöl majd benneteket a világ, gondoljatok arra, hogy engem előbb gyűlölt, mint titeket. 19Ha a világból valók volnátok, mint övéit szeretne benneteket a világ. De mert nem vagytok a világból valók, hanem kiválasztottalak benneteket a világból, gyűlöl benneteket a világ. 20Gondoljatok a tőlem kapott tanításra: Nem nagyobb a szolga uránál. Ha tehát engem üldöztek, titeket is üldözni fognak. Ha az én tanításomat megtartották, a tieteket is megtartják. 21S ezt mind az én nevemért teszik veletek, mert nem ismerik azt, aki küldött engem. 22Ha nem jöttem és nem tanítottam volna őket, nem volna bűnük. De így nincs mentségük bűneikre. 23Aki engem gyűlöl, Atyámat is gyűlöli. 24Ha nem vittem volna végbe olyan tetteket közöttük, amilyeneket senki más nem vitt végbe, nem volna bűnük. De látták ezeket, mégis gyűlölnek engem is, Atyámat is. 25Mert teljesednie kell a törvényükben olvasható jövendölésnek: Ok nélkül gyűlöltek. 26Ha eljön a Vigasztaló, akit az Atyától küldök, az Igazság Lelke, aki az Atyától származik, ő majd tanúságot tesz rólam. 27Tegyetek ti is tanúságot rólam, hiszen kezdettől fogva velem voltatok.

16 1Azért mondtam el ezeket, nehogy megbotránkozzatok. 2Kizárnak benneteket a zsinagógákból, s eljön az óra, amikor az, aki megöl titeket, azt hiszi, hogy szolgálatot tesz vele az Istennek. 3Így fognak veletek bánni, mert nem ismerik sem az Atyát, sem engem. 4Azért mondtam el ezeket, hogy ha majd eljön az óra, eszetekbe jusson, hogy előre megmondtam nektek. Kezdetben nem beszéltem róla, hiszen veletek voltam.

**Gyertyák egyhetedének elfújása**

Az 5. felolvasott szakasz előtt *ÉE 812* refréne az *ÉE 813/7.8.9.* zsoltárverseivel – *ÉE 812* refr.

**refrén:Új parancsot adok néktek; szeressétek egymást, amint én szerettelek titeket! mondja az Úr Krisztus.**

1. **Ötödik felolvasó (Jn 16,5-16,15)**

**A Vigasztaló eljövetele.**

5Most elmegyek ahhoz, aki küldött. De senki sem kérdezi közületek: Hova mégy? 6Inkább szomorúság tölti el szíveteket, amiért ezt mondtam. 7De az igazságot mondtam: Jobb nektek, ha elmegyek, mert ha nem megyek el, akkor nem jön el hozzátok a Vigasztaló. Ha azonban elmegyek, akkor elküldöm. 8Amikor eljön, meggyőzi a világot a bűnről, az igazságról és az ítéletről. 9A bűnről, amiért nem hittek bennem. 10Az igazságról, hogy az Atyához megyek, s többé nem láttok. 11Az ítéletről, mivel a világ fejedelme ítélet alá esett. 12Még sok mondanivalóm volna, de nem vagytok hozzá elég erősek. 13Hanem amikor eljön az Igazság Lelke, ő majd elvezet benneteket a teljes igazságra. Nem magától fog beszélni, hanem azt mondja el, amit hall, és a jövendőt fogja hirdetni nektek. 14Megdicsőít engem, mert az enyémből kapja, amit majd hirdet nektek. 15Minden, ami az Atyáé, az enyém is. Azért mondtam, hogy az enyémből kapja, amit majd hirdet nektek.

**Gyertyák egyhetedének elfújása**

A 6. felolvasott szakasz előtt *ÉE 812* refréne az *ÉE 813/10.11.12* zsoltárverseivel – *ÉE 812* refr.

**refrén:Új parancsot adok néktek; szeressétek egymást, amint én szerettelek titeket! mondja az Úr Krisztus.**

1. **Hatodik felolvasó (Jn 16,16-16,33)**

**A viszontlátás reménye.**

16Rövid idő s már nem láttok, ismét rövid idő s viszontláttok.” 17A taníványok közül néhányan elkezdtek tanakodni: „Mit akarhat ezzel mondani: Rövid idő, s már nem láttok, ismét rövid idő, és viszontláttok? És hogy: az Atyához megyek?” 18Így töprengtek: „Mi az, hogy rövid idő? Nem értjük, mit akar vele mondani.” 19Jézus észrevette, hogy meg akarják tőle kérdezni, azért így szólt hozzájuk: „Azon tanakodtok egymás közt, hogy azt mondtam: Rövid idő s már nem láttok, ismét rövid idő és viszontláttok? 20Bizony, bizony, mondom nektek: Ti sírtok majd és jajgattok, a világ azonban örülni fog. Szomorkodtok, de szomorúságotok örömre változik. 21Az asszony is szomorú, aki szül, mert elérkezett az órája. Amikor azonban megszületik a gyermeke, azon való örömében, hogy ember született a világra, nem gondol többé a gyötrelmeire. 22Így most ti is szomorúak vagytok. De viszontlátlak benneteket, s akkor majd örül a szívetek, és örömötöket nem veheti el tőletek senki. 23Azon a napon már nem kérdeztek tőlem semmit. Bizony, bizony, mondom nektek: Bármit kértek az Atyától a nevemben, megadja nektek. 24Eddig nem kértetek semmit a nevemben. Kérjetek és kaptok, hogy örömötök teljes legyen. 25Ezeket képekben mondtam el nektek. De elérkezik az óra, amikor már nem beszélek képekben, hanem nyíltan hirdetem nektek az Atyát. 26Azon a napon majd a nevemben kértek, s nem mondom azt nektek, hogy kérem értetek az Atyát, 27mert az Atya maga is szeret titeket, mivel ti is szerettetek, és hittétek, hogy az Atyától jöttem. 28Eljöttem az Atyától, a világba jöttem, de most itthagyom a világot, és visszatérek az Atyához.” 29Erre a tanítványok megjegyezték: „Most már nyíltan beszélsz, nem képekben. 30Így világossá vált előttünk, hogy mindent tudsz, s nincs szükséged rá, hogy valaki is kérdezzen. Ezért hisszük, hogy az Istentől jöttél.” 31Jézus így felelt: „Most hiszitek? 32Eljön az óra, s már itt is van, amikor szétszéledtek, ki-ki megy a maga útjára, s magamra hagytok. De én nem vagyok egyedül, mert az Atya velem van. 33Azért mondtam el ezeket nektek, hogy békességet találjatok bennem. A világban üldözést szenvedtek, de bízzatok, mert legyőztem a világot.”

**Gyertyák egyhetedének elfújása**

A 7. felolvasott szakasz előtt *ÉE 810*: Hol szeretet és egyetértés 1.2.3.

**refrén: Hol szeretet és egyetértés, ott az Isten.**

**Az utolsó gyertya elvitele után teljes csöndben hazamennek a hívek.**

1. **Jézust játszó személy (Tamás atya) olvassa fel a főpapi imát**

**A főpapi ima.**

17 1E szavak után Jézus az égre emelte tekintetét, és így imádkozott: „Atyám, elérkezett az óra. Dicsőítsd meg Fiadat, hogy Fiad is megdicsőítsen téged. 2Hatalmat adtál neki minden ember fölött, hogy akiket neki adtál, azoknak örök életet adjon. 3Az az örök élet, hogy ismerjenek téged, az egyedüli igaz Istent és akit küldtél, Jézus Krisztust. 4Én megdicsőítettelek a földön: a feladatot, amelynek az elvégzését rám bíztad, elvégeztem. 5Most te is dicsőíts meg, Atyám, magadnál: részesíts abban a dicsőségben, amelyben részem volt nálad, mielőtt a világ lett.

**Ima az apostolokért.**

6Kinyilatkoztattam nevedet az embereknek, akiket a világból nekem adtál. A tieid voltak, s nekem adtad őket, és megtartották tanításodat. 7Most már tudják, hogy minden, amit nekem adtál, tőled van. 8A tanítást, amit kaptam tőled, továbbadtam nekik. El is fogadták, s ezzel valóban elismerték, hogy tőled jöttem, és elhitték, hogy te küldtél engem. 9Értük könyörgök. Nem a világért könyörgök, hanem azokért, akiket nekem adtál, 10mert a tieid – hiszen ami az enyém, az a tied, s ami a tied, az az enyém –, és én megdicsőültem bennük. 11Én nem maradok tovább a világban, de ők a világban maradnak, én meg visszatérek hozzád. Szent Atyám, tartsd meg őket a nevedben, akiket nekem adtál, hogy egyek legyenek, mint mi. 12Amíg velük voltam, megőriztem őket a nevedben, akiket nekem adtál. Megőriztem őket, senki más nem veszett el közülük, csak a kárhozat fia; így beteljesedett az Írás. 13Most visszatérek hozzád, ezeket pedig elmondom a világban, hogy örömöm teljesen az övék legyen. 14Átadtam nekik tanításodat, de a világ gyűlölte őket, mert nem a világból valók, amint én sem vagyok a világból való. 15Nem azt kérem tőled, hogy vedd ki őket a világból, hanem hogy óvd meg őket a gonosztól. 16Hiszen nem a világból valók, amint én sem vagyok a világból való. 17Szenteld meg őket az igazságban, mert hiszen a tanításod igazság. 18Amint te a világba küldtél, úgy küldöm én is őket a világba. 19Értük szentelem magamat, hogy ők is szentek legyenek az igazságban.

**Ima a hívőkért.**

20De nem csak értük könyörgök, hanem azokért is, akik a szavukra hinni fognak bennem. 21Legyenek mindnyájan egyek. Amint te, Atyám bennem vagy s én benned, úgy legyenek ők is eggyé bennünk, hogy így elhiggye a világ, hogy te küldtél engem. 22Megosztottam velük a dicsőséget, amelyben részesítettél, hogy eggyé legyenek, amint mi egy vagyunk: 23én bennük, te bennem, hogy így ők is teljesen eggyé legyenek, s megtudja a világ, hogy te küldtél engem, és szereted őket, amint engem szerettél. 24Atyám, azt akarom, hogy akiket nekem adtál, ott legyenek velem, ahol vagyok, s lássák dicsőségemet, amelyben részesítettél, mivel már a világ teremtése előtt szerettél. 25Én igazságos Atyám! A világ nem ismert meg, de én ismerlek, s ők is felismerték, hogy te küldtél. 26Megismertettem velük nevedet, és ezután is megismertetem, hogy a szeretet, amellyel szeretsz, bennük legyen, s én is bennük legyek.”

**Gyertyák egyhetedének elfújása**

Csak Jézus gyertyája (pl. az olajmécses) marad égve.

Csendben elvonulunk lepihenni, vagy ott is maradhatunk beszélgetni még valamennyien kötetlenül vagy a megélt élményeinkről.

Eszközigény:

1. Dolgozatunk az alábbi források szó szerinti és tartalmi idézéséből és saját gondolatokból lett összeállítva: Székely János, *Az Újszövetség teológiája*, Budapest 2003. 54-57.; *Izrael ünnepei – Peszach*, 344-387.; on-line széder kezdőknek: <https://www.youtube.com/watch?v=yn88VqY1-jg>; Modell peszách széder: <https://www.youtube.com/watch?v=avGl8dTzw4A>; A széder lefolyása: http://zsido.com/fejezetek/peszach-3/. [↑](#footnote-ref-1)